నేపాల్
అధికార భాష దేవనాగరి లిపిలో వ్రాయబడే నేపాలీ భాష. వివిధ భాషలు మాట్లాడే నేపాలీలందరికీ, ఈ భాష భాషా మాధ్యమంగా ఉపయోగపడుతున్నది. దక్షిణ తెరాయ్ లేదా 5-10 మైళ్ళ వెడల్పు ఉన్న నేపాలు భారత సరిహద్దు ప్రాంతంలో హిందీ కూడా మాట్లాడతారు.
నేపాల్ లో పర్యాటకము
నేపాల్లో పర్యాటకము అనేది అన్నిటికంటే పెద్ద వ్యాపార విషయము; విదేశీ మారకద్రవ్యమునకు పెద్ద ఆధారము. ప్రపంచములోని పది అతిపెద్ద పర్వతములలో ఎనిమిదింటిని కలిగి ఉండడము వలన, పర్వతారోహకులకు, సాహసములు చేయడము ఇష్టపడేవారికీ, మరియు రాళ్ళు ఎక్కేవారికి నేపాల్ స్వర్గధామము వంటిది. నేపాల్ లోని హిందూ మరియు బౌద్ధమత సంప్రదాయములు, చల్లని వాతావరణము కూడా బలమైన ఆకర్షణలుగా ఉన్నాయి.మనోల్లాసము కోసం, విశ్రాంతి కోసం, వ్యాపారం కోసం మనం చేసే ప్రయాణమే పర్యాటకరంగం.